CONVOCATÒRIA DE BEQUES D'INICIACIÓ A LA INVESTIGACIÓ 2009 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1070)
  + [Valencià](/va/acuerdo/1070)






Selector de idioma

Leer

* [Español](/es/acuerdo/1070)
* [Valencià](/va/acuerdo/1070)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES D'INICIACIÓ A LA INVESTIGACIÓ 2009[Butlletí Oficial Universitat d'Alacant](/ca/Publicacion)
==================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES D'INICIACIÓ A LA INVESTIGACIÓ 2009

Data d'aprovació
:   10/02/2009

Data de publicació
:   13/02/2009

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1070.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1070)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1070)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES D'INICIACIÓ A LA INVESTIGACIÓ 2009&url=https://www.boua.ua.es/va/acuerdo/1070)

**Títol:** CONVOCATÒRIA DE BEQUES D'INICIACIÓ A LA INVESTIGACIÓ 2009

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dimarts, 10 de febrer de 2009

CONVOCATÒRIA DE BEQUES D'INICIACIÓ A LA INVESTIGACIÓ 2009  
    
 BASES DE LA CONVOCATÒRIA  
    
 I. OBJECTE I CONDICIONS  
    
 I.1. Objecte i nombre de beques  
    
 I.1.1. La finalitat d'aquesta convocatòria és promoure la iniciació en el coneixement dels problemes cientifico-tècnics d'actualitat i els mètodes utilitzats per a resoldre'ls mitjançant la concessió de beques a alumnes matriculats en l'últim curs d’una llicenciatura, Enginyeria Superior o Arquitectura, així com per als diplomats universitaris que estiguen matriculats en l'últim curs d'un Màster oficial de la Universitat d'Alacant que els capacite, si és el cas concret, per a continuar estudis de doctorat.  
    
 I.1.2. Per aquesta convocatòria es concediran un màxim de 25 beques per a alumnes d'últim curs de carrera de grau superior, en règim de concurrència competitiva i d'acord amb els principis d'objectivitat i publicitat, per a la introducció a la investigació en departaments o instituts universitaris d'investigació de la Universitat d'Alacant, sota la tutoria del seu personal docent i investigador de plantilla.  
    
 I.2. Beneficiaris de les beques  
 Podran ser-ne beneficiaris els espanyols, els nacionals de qualsevol estat membre de la Unió Europea i els estrangers amb permís de residència a Espanya que es troben matriculats oficialment en l'últim curs d’na llicenciatura, Enginyeria Superior o Arquitectura, així com per als diplomats universitaris que estiguen matriculats en l'últim curs d'un Màster oficial de la Universitat d'Alacant que els capacite, si és el cas concret, per a continuar estudis de doctorat.i que reunisquen els requisits establits en aquesta convocatòria.  
    
 I.3. Durada de les beques  
 El benefici de les beques comprendrà l'any 2009, amb una dedicació de jornada completa, obligatòriament durant els mesos d'octubre, novembre i desembre, en els departaments o instituts universitaris de la Universitat d'Alacant al qual es trobe adscrit el tutor acadèmic del candidat i el director del qual haja visat la memòria d'activitats.  
    
 I.4. Dotació de las beques  
 I.4.1 La quantia total de les beques serà de 2.100 euros.  
 I.4.2 Aquesta dotació serà abonada en tres pagaments iguals, que en cap cas tindran consideració de salari o remuneració sinó d'ajuda econòmica per a formació. Els dos primers pagaments seran finançats pel Vicerectorat d'Investigació, Desenvolupament i Innovació i el tercer, pel grup d'investigació al qual s'incorpore el beneficiari d'aquesta convocatòria. En cas de renúncia del becari el grup d’investigació assumirà el finançament corresponent a la tercera part del període efectivament gaudit.  
    
 I.4.3. La Universitat d'Alacant es farà càrrec, així mateix, de la inclusió dels beneficiaris en una pòlissa col·lectiva d'accidents.  
    
 I.5. Drets del beneficiari de la beca  
 Els becaris d'iniciació a la investigació tindran els drets següents:   
 a) Incorporar-se al grup d'investigació al qual pertanga el seu tutor acadèmic i al departament o institut universitari d’investigació que n'haja avalat la sol·licitud.   
 b) Obtenir de la Universitat d'Alacant la col·laboració i suport necessari per al desenvolupament normal dels seus estudis i programes de investigació, d'acord amb les disponibilitats d'aquella.   
 c) Percebre l'ajuda econòmica que corresponga a la beca en la forma establida en aquesta convocatòria.   
    
 I.6. Obligacions del beneficiari de la beca  
 Els becaris d'iniciació a la investigació tindran les obligacions següents:   
             a) Estar en el moment d'inici de la beca en possessió o en disposició legal d'obtindre un títol acadèmic de Llicenciat, Enginyer Superior, Arquitecte o Màster oficial de la Universitat d'Alacant, o, si és el cas, pendent únicament de superar els crèdits corresponents al projecte fi de carrera.   
 b) Incorporar-se a la Universitat d'Alacant en els terminis establits en aquesta convocatòria.  
 c) Complir amb aprofitament el pla d'iniciació a la investigació presentat en la sol·licitud.  
 d) Mantenir una estreta col·laboració amb el tutor acadèmic, complir amb aprofitament el programa de formació i el calendari d'activitats derivats de la memòria i del pla d'investigació presentat, i comprometre's a fer els desplaçaments que siguen necessaris per a complir els objectius proposats.  
 e) Ajustar-se a les normes pròpies de funcionament de la Universitat d'Alacant.  
             f) Realitzar la seua labor en el grup d'investigació i departament o institut universitari on s'haja incorporat.  
 g) Emplenar els informes, formularis i altres documents que li remeta el Vicerectorat d'Investigació, Desenvolupament i Innovació en relació amb el benefici de la beca.  
 h) Comunicar al Vicerectorat d'Investigació, Desenvolupament i Innovació la renúncia a la beca que li haja sigut concedida, com també qualsevol incidència que s'opose a l'obtenció dels objectius d'aquesta convocatòria o la menyscapte. Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si és el cas, donarà lloc a l'anul·lació de la beca amb audiència prèvia de l'interessat.  
    
 i) Fer referència a la condició de beneficiari d'una beca destinada a la iniciació en la investigació del Vicerectorat d'Investigació, Desenvolupament i Innovació en les publicacions i altres resultats que puguen derivar-se de les activitats i investigació realitzades durant el període de benefici de la beca.  
 j) Sotmetre's a les actuacions de comprovació i control financer que puguen dur a terme els òrgans competents de la Universitat d'Alacant, aportant-hi tota la informació que li siga requerida en l'exercici de les actuacions anteriors.  
 k) Respectar les normes fixades en aquesta convocatòria, com també les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.  
    
 I.7. Obligacions de la Universitat d'Alacant  
 La Universitat d'Alacant tindrà les següents obligacions:   
 a) Proporcionar als becaris d'iniciació a la investigació el suport necessari i facilitar-li la utilització dels mitjans, instruments o equips necessaris per al normal desenvolupament de la seua activitat.   
 b) Designar un tutor acadèmic que tindrà la responsabilitat general de coordinació i orientació, tant acadèmica com investigadora i en particular sobre el seguiment de les obligacions dels beneficiaris de les beques i compliment de l'objecte d'aquesta.  
 c) Vetlar pel desenvolupament adequat del pla d'iniciació a la investigació, sense que puga exigir-se-li la realització de qualsevol altra activitat que no estiga relacionada amb el desenvolupament del pla.   
    
 I.8. Característiques del desenvolupament de la beca  
 I.8.1. La incorporació dels beneficiaris de beques als respectius departaments o instituts universitaris d'investigació es produirà en el primer dia hàbil del mes d'octubre de 2009. Si el beneficiari no s'incorpora aquest dia, s'entendrà que renuncia a la beca.  
 I.8.2. L'alta es tramitarà una vegada els interessats hagen presentat en el Vicerectorat d'Investigació, Desenvolupament i Innovació els documents següents:  
 a) Document d'acceptació de les obligacions com beneficiari d'una beca, amb el vistiplau del tutor acadèmic i del director del departament o institut universitari d'investigació.  
 b)       Dades bancàries per a l'abonament de les dotacions de la beca.  
 La documentació es presentarà directament en la Unitat de Convocatòries Públiques i Beques d'Investigació de la Universitat d'Alacant, dins dels 10 dies naturals anteriors a la data d'incorporació.  
    
 I.8.3. Per a qualsevol absència temporal del departament o institut universitari d'investigació al qual l'investigador estiga adscrit superior a 5 dies naturals, haurà de sol·licitar-ne autorització al Vicerectorat d'Investigació, Desenvolupament i Innovació, sempre amb la conformitat del tutor acadèmic i que la finalitat de l'absència estiga relacionada amb les activitats del pla d'iniciació a la investigació.   
 I.8.4. En cap cas s'autoritzaran canvis de tutor acadèmic, grup d'investigació, departament o institut universitari llevat que hi concórreguen circumstàncies de força major apreciades pel Vicerectorat d'Investigació, Desenvolupament i Innovació. En tot cas, els canvis que s'autoritzen ho seran en termes que no desequilibren les circumstàncies que van motivar la concessió de l'ajuda i, especialment, les qualificacions atorgades en cadascun dels criteris d'avaluació.   
 I.8.5. Els efectes econòmics, administratius de les altes i baixes es produiran en funció de la data de comunicació. En tots els casos es consideraran mesos de 30 dies. La percepció de la beca es farà amb efecte de l'últim dia de cada mes, sempre que no es produïsca la renúncia amb anterioritat a aquesta data o hi haja altres causes de revocació o baixa.   
 I.8.6. En els supòsits d'incapacitat temporal (malaltia o accident), risc durant l'embaràs i descans per maternitat o paternitat, els beneficiaris de beca tindran dret a la interrupció temporal de la beca una vegada acreditat i tramitat davant el Vicerectorat de Investigació, Desenvolupament i Innovació. El temps interromput podrà recuperar-se sempre que aquest siga per períodes de 30 dies com a mínim i que les disponibilitats pressupostàries ho permeten.   
 I.8.7. Les renúncies a la beca hauria de ser comunicades pels interessats, acompanyades de la documentació justificativa que requerisca el Vicerectorat d'Investigació, Desenvolupament i Innovació.  
 I.8.8. La concessió i benefici d'aquesta beca no implica relació contractual o estatutària amb la Universitat d'Alacant; per a la Universitat d'Alacant, la beca tampoc suposa un compromís d'incorporació posterior del beneficiari a la seua plantilla.  
    
 I.9. Règim d'incompatibilitats  
 La percepció d'una beca d'iniciació a la investigació és incompatible amb altres beques o ajudes finançades amb fons públics o privats, així com amb sous o salaris que impliquen vinculació contractual o estatutària del beneficiari.  
 El tutor acadèmic i el director del departament o institut universitari d'investigació al qual es trobe adscrit el beneficiari de la beca haurien de comunicar al Vicerectorat d'Investigació, Desenvolupament i Innovació qualsevol causa d'incompatibilitat per aquests motius.  
    
 I.10. Renúncies, baixes i finalització de la beca  
 I.10.1. Es consideraran renúncies a les beques objecte d'aquesta convocatòria, les que es produïsquen una vegada incorporats els beneficiaris al departament o institut universitari d'adscripció.   
 I.10.2. Es consideraran baixes les no-incorporacions als departaments o instituts universitaris d'investigació d'adscripció el dia establit en aquesta convocatòria.  
 I.10.3. Les renúncies i baixes hauran de ser comunicades pel departament o institut universitari d'investigació d'adscripció de la beca al Vicerectorat de Investigació, Desenvolupament i Innovació.  
 I.10.4. Els beneficiaris d'una beca d'iniciació de la investigació haurien de presentar, en el termini màxim d'un mes a partir de la data de finalització d'aquesta, o de renúncia, una memòria amb una extensió màxima de 3.000 paraules en què s'exposen els resultats obtinguts en relació amb el pla d'iniciació a la investigació previst. A més, adjuntaran un currículum actualitzat i un informe del tutor.   
    
 I.11. Incompliment  
 I.11.1 L'incompliment total o parcial dels requisits i obligacions establits en aquestes bases i altres normes aplicables, donarà lloc a l'obertura d'un expedient d'incompliment, la convocatòria del qual, una vegada oït l'interessat, podrà donar lloc a la revocació de la beca concedida parcialment o totalment i a l'obligació de reintegrar la quantia que s'establisca en funció dels criteris aplicables i els interessos de demora corresponents.  
 I.11.2. Els criteris proporcionals de graduació d'incompliments seran els que s'indiquen a continuació:  
 a) L'incompliment total i manifest dels objectius del pla d'iniciació a la investigació i de realització de les activitats per als quals es va concedir la beca, serà causa de reintegrament total de l'ajuda rebuda durant el període en què es produïra tal incompliment i la revocació de la beca concedida.  
 b) La realització de modificacions no autoritzades en les condicions inicials de la beca, implicarà la devolució de la quantitat afectada per la modificació i, si escau, la revocació de l'ajuda.  
 c) Si no es comuniquen altres activitats culpables en incompatibilitat, el Vicerectorat d'Investigació, Desenvolupament i Innovació podrà privar al beneficiari de la beca pel temps que s'haja produït aquesta incompatibilitat de forma parcial o total, o revocar-la.  
 d) La no-presentació, d'acord amb les bases d'aquesta convocatòria, de la memòria arreplegada en aquestes bases comportarà la devolució de les quantitats percebudes pel període no justificat.  
    
 II. INSTRUCCIÓ, RESOLUCIÓ I PUBLICACIÓ DE LES BEQUES  
 II.1. Instrucció  
 II.1.1. El Vicerectorat d'Investigació, Desenvolupament i Innovació serà el responsable d'establir els procediments adequats i donarà les instruccions necessàries per a la tramitació i gestió de la convocatòria.  
    
 II.2. Presentació de sol·licituds i documentació   
 II.2.1. Les sol·licituds de beques per a aquesta convocatòria hauran emplenar-se en el model oficial que establirà el Vicerectorat d'Investigació, Desenvolupament i Innovació, d'acord amb el procediment que es descriu en aquest apartat i en els següents.  
 II.2.2. Els formularis de sol·licitud una vegada emplenats i amb la signatura original de l'interessat, la del tutor acadèmic i la del director del departament o institut universitari d'investigació d'incorporació es presentaran en el Registre General de la Universitat d'Alacant acompanyats de la documentació exigida en aquesta convocatòria.  
 II.2.3. Si la documentació aportada fóra incompleta o presentara errors esmenables, es requerirà el sol·licitant perquè, en el termini màxim de 10 dies hàbils, resolga la falta o acompanye els documents necessaris, amb advertiment que, si no ho fa, es tindrà per desistit de la sol·licitud.  
    
 II.3. Resolució, notificació i publicació de les beques  
 II.3.1. El Vicerectorat d'Investigació, Desenvolupament i Innovació formularà la proposta de resolució en els terminis indicats en aquesta convocatòria.  
 II.3.2. La resolució de concessió de les beques es publicaran en la pàgina web del Vicerectorat d’Investigació, Desenvolupament i Innovació mitjançant relació nominal prioritzada dels beneficiaris i suplents, grup d'investigació i departament o institut universitari d'investigació als quals s'adscriuen. Les sol·licituds no incloses en la resolució de concessió s'entendran denegades o desestimades.  
 II.3.3. En el cas que un beneficiari renuncie a la beca, aquesta es concedirà automàticament al primer candidat de la llista de suplents que integra la resolució i que tinga aquesta condició. El Vicerectorat d’Investigació, Desenvolupament i Innovació gestionarà aquest tràmit.  
    
 II.4. Recursos  
 Contra la resolució de concessió de les beques de la present convocatòria, es pot interposar recurs potestatiu de reposició en el termini d'un mes.  
    
 III. PROCEDIMENT DE SOL·LICITUD DE LES AJUDES  
    
 III.1. Requisits dels sol·licitants de les ajudes:  
 a) Haver finalitzat el primer cicle d'estudis universitaris de Llicenciat, Enginyer Superior o Arquitecte, o estar en posessió del títol de Diplomat universitari, Enginyer Tècnic o Arquitecte Tècnic.  
    
 b) Haver superat un mínim de 60 crèdits del segon cicle dels seus estudis universitaris o d’un Màster oficial que els capacite, al seu cas concret, per a continuar estudis de doctorat en el cas de diplomats universitaris, enginyers tècnics o arquitectes tècnics.  
    
 c) Estar matriculat oficialment en la Universitat d'Alacant de la totalitat de crèdits que resten per a finalitzar eixe segon cicle o màster oficial. A l'efecte d'esta sol·licitud no serà necessari estar matriculat dels crèdits corresponents al projecte fi de carrera. Igualment i a l'efecte d'esta convocatòria, no es consideren com a alumnes d'últim curs de carrera a aquells que només es troben matriculats del projecte fi de carrera o que únicament els quede per superar els crèdits del projecte.  
    
 d) No estar en possessió o en disposició legal d'obtenir un títol acadèmic de llicenciat, enginyer superior o arquitecte.  
 e) Estar en possessió d'una nota mitjana igual o superior a 1,5 per a alumnes d’enginyeries superiors i arquitectura i a 2 per a alumnes de la resta d'ensenyaments, després d'aplicar el següent barem: Aprovat = 1, Notable = 2, Excel·lent = 3 i Matricula d'Honor = 4, d'acord amb el que estableix el Reial Decret 1497/1987, modificat parcialment per  l'apartat 4.5 de l'annex I, pel Reial Decret 1044/2003, d'1 d'agost.   
    
 f) No estar incapacitat físicament ni patir malaltia que puga impedir el desenvolupament de l'activitat formativa que constituïsca l'objecte de la beca.  
    
 g) Estar avalat per un membre d'un grup d'investigació, amb la titulació de doctor i pertanyent a la plantilla docent i investigadora de la Universitat d'Alacant, que actuarà, en cas de concessió, com a tutor acadèmic del becari.  
    
 h) D'acord amb el que disposa la Llei 4/2000, d'11 de gener, sobre drets i llibertats dels estrangers a Espanya i la seua integració social, en la redacció donada per la Llei Orgànica 8/2000, de 22 de desembre, els estudiants estrangers no comunitaris hauran d'acreditar la condició de residents. Els que es troben en situació d'estada queden exclosos de concórrer a les beques que es convoquen per aquesta convocatòria.  
    
   
 III.2. Requisits dels tutors acadèmics  
    
 III.2.1. Els tutors acadèmics dels beneficiaris d'aquesta convocatòria hauran de ser membres del personal docent i investigador i estar integrats en un grup d'investigació de la Universitat d'Alacant donat d'alta amb anterioritat a la publicació d'aquesta convocatòria. A més, haurien de ser doctors vinculats permanentment a la Universitat d'Alacant. En el supòsit de vinculació contractual del tutor acadèmic, el contracte ha de preveure una durada superior a la del període màxim de la beca. En el cas que el tutor acadèmic no complisca el requisit de vinculació contractual durant el període assenyalat, serà obligatòria la col·laboració d'un cotutor acadèmic que complisca aquest requisit.  
 III.2.2. Cap tutor acadèmic podrà figurar com a tal en més d'una sol·licitud de beca en aquesta convocatòria.  
 III.2.3. Cap grup d'investigació podrà tenir assignada més d'una beca en aquesta convocatoria, llevat que concórreguen circumstàncies extraordinàries en els mèrits del candidat.  
    
    
 III.3. Presentació de sol·licituds  
    
 III.3.1. El termini de presentació de sol·licituds finalitzarà el 30 d’abril de 2009.  
 III.3.2. Els candidats solament podran presentar una sol·licitud. La presentació de dues o més sol·licituds invalidarà totes les presentades pel mateix candidat.  
 III.3.3. Les sol·licituds no podran estar avalades al mateix temps per un departament i un institut universitari.  
 III.3.4. El formulari de sol·licitud i els models normalitzats de la documentació que ha d'adjuntar-se estaran disponibles en la web del Vicerectorat d'Investigació, Desenvolupament i Innovació. Els documents que haurien d'adjuntar-se al formulari són els següents:  
    
 a) Fotocòpia del DNI o passaport del sol·licitant i permís de residència en el cas de candidats no espanyols.  
 b) Certificació acadèmica personal, en original o fotocòpia compulsada, en la qual haurà de figurar la nota mitjana dels estudis realitzats exigida en el punt III.1 d'aquesta convocatòria.  
 c) Certificació acadèmica on figuren les assignatures i nombre de crèdits en què es troba matriculat el candidat durant el curs 2008-2009.  
 d) Nota informativa de la facultat o escola politècnica superior en què conste el nombre total de crèdits necessaris per a superar el segon cicle dels estudis universitaris cursats pel sol·licitant.  
 e) Currículum.  
 f) Memòria i pla d'investigació que ha de realitzar el candidat que asseguren el compliment dels objectius d'aquesta convocatòria, amb el vistiplau del tutor acadèmic i del director del departament o institut universitari al qual s'incorporarà.  
 g) Compromís del director del grup d'investigació a transferir al Vicerectorat d'Investigació, Desenvolupament i Innovació la quantitat corresponent al tercer mes de beca.  
    
 III.3.5. Els formularis de sol·licitud una vegada emplenats i amb la signatura original de l'interessat, la del tutor acadèmic i la del director del departament o institut universitari d'investigació d'incorporació es presentarà en el Registre General de la Universitat d'Alacant acompanyats de la documentació exigida en aquesta convocatòria, originals o fotocòpies compulsades.  
    
    
 III.4. Avaluació i selecció de candidats  
 III.4.1. El procés de selecció de candidats es portarà a terme en concurrència competitiva en un procediment únic d'avaluació dels mèrits a la vista de la documentació aportada en les sol·licituds o facilitada per les secretaries dels centres entre els candidats que hagen superat tots els crèdits del cicle (exceptuant el projecte fi de carrera o master)  
 III.4.2 L'avaluació i selecció de les sol·licituds correspondrà a una comissió designada per la Comissió d'Investigació de la Universitat d'Alacant. La comissió d'avaluació estarà presidida pel vicerector d'Investigació, Desenvolupament i Innovació i integrada, com a mínim, per un expert per cadascun de les següents grans camps científics: Ciències Experimentals, Tecnologia, Ciències de la Salut, Ciències Socials i Jurídiques, i Humanitats. Actuarà com secretari de la comissió el director del Secretariat de Promoció d’Investigació del Vicerectorat d'Investigació, Desenvolupament i Innovació.  
 III.4.3. La comissió aplicarà els criteris d'avaluació i selecció expressats en l'apartat III.5 de la convocatòria i elaborarà una relació prioritzada dels candidats. La resolució inclourà una llista de candidats suplents per al cas que es produïren renúncies dins del termini dels dos mesos següents a partir de la data de publicació de la resolució de concessió. L'adjudicació de les beques corresponents a renúncies es produirà en l'ordre establit en la relació de suplents.  
 III.4.4. La resolució de la concessió de beques es durà a terme amb anterioritat al 15 de setembre de 2009.  
 III.4.5. Els sol·licitants que ho requerisquen, rebran la informació detallada de les puntuacions obtingudes en cadascun dels diferents criteris de baremació expressats en l'apartat III.5.   
 III.4.6. La documentació de les sol·licituds desestimades o denegades podrà retirar-se pels interessats en el termini de 3 mesos a partir de la publicació en la pàgina web del Vicerectorat d’Investigació, Desenvolupament i Innovaciót de la resolució de concessió de beques. Una vegada transcorregut aquest termini, les sol·licituds que no s'hagen arreplegat seran destruïdes.  
    
 III.5. Criteris d'avaluació i selecció  
 Per a l'avaluació i selecció dels candidats s'aplicaran els següents criteris i barem:   
 a)       Expedient acadèmic corresponent als crèdits superats pel candidat en el primer cicle, diplomatura, enginyeria tècnica o arquitectura tècnica, fins a 2 punts.  
 b)       Expedient acadèmic corresponent als crèdits superats pel candidat en el segon cicle o màster oficial, fins a 4 punts   
 c)       Currículum del candidat, fins a 1 punt.  
 d)       Currículum del tutor acadèmic, fins a 1 punt. En aquest cas la comissió valorarà únicament la versió disponible en Campus Virtual del currículum de l'investigador que actuarà com a tutor. No s'admetrà un currículum en altre format diferent. En cas de sol·licituds que requerisquen necessàriament la presència d'un cotutor, aquest no computarà en la baremació.  
 e)       Activitat investigadora en els últims 5 anys del grup d'investigació en què s'integraria el becari, fins a 2 punts. En tots els casos la comissió únicament valorarà els mèrits dels currículums disponibles en Campus Virtual.  
    
 Alacant, 10 de Febrer de 2009  
    
    
 EL VICERECTOR D’INVESTIGACIÓ, DESENVOLUPAMENT I INNOVACIÓ  
    
 Sgt.: Manuel Palomar Sanz





[Carretera Sant Vicent del Raspeig s/n  
03846 Sant Vicent del Raspeig - Alacant  
 Tel. 61 099 4613 - Fax 95 803 1686](https://www.google.es/maps/@22.891988,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12852&trk=tyah&trkInfo=tarId%6P4608192127356%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)